**Ministru kabineta noteikumu projekta**

**“Grozījumi Ministru kabineta 2007. gada 27. marta noteikumos Nr. 220**

**"Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās"”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Veselības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Redakcionāli aktualizēta norāde, uz kāda likuma pamata noteikumi izdoti  2. Farmācijas likuma 35.panta trešās daļas 3.punkts nosaka, ka slēgta tipa jeb ārstniecības iestāžu aptiekās atļauts izplatīt medikamentus ārstniecības iestādēm.  Savukārt Farmācijas likuma 41.pants nosaka, ka aptieka ir atbildīga par izplatāmo zāļu kvalitāti un farmaceitiskās aprūpes veikšanu. Tai atļauts iepirkt zāles tikai no zāļu ražošanas uzņēmumiem, zāļu lieltirgotavām un aptiekām (*respektīvi atvērta un slēgta tipa*), noformējot attiecīgus pavaddokumentus.  Saskaņā ar Ministru kabineta 2007. gada 27. marta noteikumu Nr. 220 "Zāļu iegādes, uzglabāšanas, izlietošanas, uzskaites un iznīcināšanas kārtība ārstniecības iestādēs un sociālās aprūpes institūcijās" (turpmāk – MK 220) 16punktu – Ārstniecības iestāde, kurā nav slēgta tipa aptiekas, ir tiesīga iegādāties zāles, tajā skaitā arī psihotropās vielas un zāles, aptiekā vai citas ārstniecības iestādes slēgta tipa aptiekā. Savukārt attiecībā uz ārstniecības iestādi, kurai ir slēgta tipa aptieka, šāda iespēja nav paredzēta (MK 220 15.punkts ).  Prakse ir pierādījusi, ka arī ārstniecības iestādēm, kurām ir slēgta tipa aptieka, atsevišķos gadījumos nav iespējams pilnībā nodrošināt slimnīcas vajadzības un nepieciešams lūgt citas ārstniecības iestādes palīdzību zāļu pieejamības nodrošināšanā. Ņemot vērā dažādu slimnīcu slēgta tipa aptieku specializāciju un atsevišķas specifiskas zināšanas zāļu pagatavošanā, kā arī vispārēju zāļu pieejamības uzlabošanu slimnīcu līmenī, ir nepieciešams precizēt esošo regulējumu, nosakot, ka arī pēc ārkārtas situācijas beigām slēgta tipa aptieka ir tiesīga iegādāties zāles no citas ārstniecības iestādes slēgtas aptiekas, nepārtraucot šobrīd ārstniecības iestādēs esošo pacientu zāļu terapijas nepārtrauktību, kas šobrīd tiek iegādātas citas ārstniecības iestādes slēgta tipa aptiekā.  Covid-19 infekcijas izplatīšanās un ar to saistītie zāļu piegāžu traucējumu vēl izteiktāk pierādīja, ka stacionārajām ārstniecības iestādēm ir nepieciešams organizēt savas darbības nodrošināšanai esošo zāļu iepirkšanu savādākā procedūrā, proti, iepirkt tās ne tikai aktuālā mēneša patēriņam, bet vismaz trīs mēnešu patēriņam. Tādējādi ārstniecības iestādēm nepieciešamais finansējums zāļu iegādei nemainās, taču organizatoriski tiek mainīta pieeja, kādā darbībai nepieciešamās zāles tiek iepirktas. Tāpēc tiesiskais regulējums nosaka, ka stacionārās ārstniecības iestādes veido zāļu krājumus vismaz trīs mēnešu darbības nodrošināšanas patēriņam. Attiecībā uz ambulatorajām ārstniecības iestādēm, kurās ir slēgta tipa aptieka (dienas stacionāri), tiesiskais regulējums ļaus veidot zāļu krājumus arī ilgākam patēriņam kā viens mēnesis (*pēc faktiskās nepieciešamības*). Šādas tiesības tiek paredzētas arī Neatliekamās medicīniskās palīdzības dienestam. |
| 3. | Projekta izstrādē iesaistītās institūcijas un publiskā personas kapitālsabiedrības | Veselības inspekcija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Stacionārās ārstniecības iestādes un tajās stacionētie pacienti, slēgta tipa aptiekas. |
| 2. | Tiesiskā regulējuma ietekme uz tautsaimniecību un administratīvo slogu | Slēgta tipa aptiekām administratīvais slogs mazināsies, jo zāles būs iespējams iepirkt no citas slēgta tipa aptiekas.  Stacionārajām ārstniecības iestādēm būs vieglāk organizēt savas darbības nodrošināšanu, jo tām būs pieejami zāļu krājumi trīs mēnešu patēriņam, tādējādi nodrošinoties pret neprognozējamiem zāļu piegāžu traucējumiem.  Zāļu iegāde uzreiz trīs mēnešu patēriņam mazina arī slogu, kas rodas iegādi organizējot mazākam darbības nodrošināšanas laika periodam. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav attiecināms |
| 4. | Cita informācija | nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības inspekcija, Zāļu valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | nav |

Iesniedzējs: Veselības ministre I.Viņķele

Vīza: Valsts sekretāre D. Mūrmane-Umbraško

Artūrs Grīgs 67876116

[arturs.grigs@vm.gov.lv](mailto:arturs.grigs@vm.gov.lv)